Zmluva o poskytovaní služieb

uzatvorená v zmysle § 269 ods. 2 a nasl. Obchodného zákonníka
(ďalej len „zmluva“)
Článok  I. 
ZMLUVNÉ  STRANY

Objednávateľ :             
UNIVERZITA  KONŠTANTÍNA  FILOZOFA v Nitre
                                       
Tr. A. Hlinku č.1, 949 74  Nitra

                                       
IČO : 00 157  716


DIČ : 2021246590

                                       
IČ DPH : SK 2021246590
                                       
Štatutárny orgán :  prof. RNDr. Libor Vozár, CSc.  rektor univerzity
                                       
Bankové spojenie :  Štátna pokladnica 
                                       (ďalej ako „ o b j e d n á v a t e ľ“) 

                                                               a
Dodávateľ:
                                       (ďalej ako „ d o d á v a t e ľ “)   
Článok  II. 
PREDMET  ZMLUVY
2.1 Predmetom zmluvy je vykonávanie servisu, prehliadok a revízií vzduchotechnických a  klimatizačných zariadení, výmena filtračných vložiek, odborné prehliadky požiarnych klapiek v objektoch objednávateľa na :
· Tr. A. Hlinku 1, Nitra 

· ul. B. Slančíkovej č. 1, Nitra
· Dražovskej ceste č. 4, Nitra
· Štefánikovej tr. 67, Nitra 

· FSVaZ, Kraskova 1, Nitra

· ul. Nábrežie mládeže č. 1, Nitra
· FPV, Nábrežie mládeže č. 91, Nitra
v rozsahu podľa prílohy číslo 1 „Zoznam zariadení pre vykonávanie servisu, prehliadok a revízií vzduchotechnických a  klimatizačných zariadení, výmenu filtračných vložiek, odborné prehliadky požiarnych klapiek  v roku 2021“ a prílohy číslo 2 „Súpis činností vykonávaných v rámci servisu vzduchotechnických a klimatizačných zariadení“ k tejto zmluve, ktoré tvoria neoddeliteľnú súčasť tejto zmluvy. Servis, prehliadky a revízie musia byť vykonávané odborne spôsobilou osobou a v súlade s platnou legislatívou a podľa technických podmienok výrobcov vzťahujúcim sa k jednotlivým zariadeniam.
2.2
Dodávateľ sa zaväzuje, že v prípade poruchy servisovaného zariadenia vypracuje  bezodplatne do dvoch dní podrobnú cenovú kalkuláciu na opravu zariadenia s uvedením predpokladaného rozsahu prác a potrebných náhradných dielov, vrátane dopravy.
Článok  III. 
CENA

3.1 Zmluvné strany sa dohodli na cene za vykonávanie činnosti podľa predmetu plnenia v súlade s   § 3 zák.č.18/1996 Z. z. o cenách v znení neskorších predpisov a Vyhlášky MF SR č. 87/1996 Z.z. v znení neskorších predpisov v súlade s prílohou č.1, ktorá obsahuje cenovú a technickú špecifikáciu predmetu tejto zmluvy ako jej neoddeliteľná súčasť a zahŕňa všetky náklady  dodávateľa spojené s realizáciou predmetu zmluvy. Jednotkové ceny jednotlivých položiek predmetu zmluvy uvedené v prílohe č.1 budú platné ako maximálne a budú zahŕňať všetky náklady dodávateľa spojené s realizáciou tejto zmluvy vrátane dopravy. Cena celkom je platná po celú dobu trvania zmluvného vzťahu. 
Článok  IV. 
DOBA  PLATNOSTI  ZMLUVY
4.1 Zmluva sa uzatvára na dobu určitú a to odo dňa nadobudnutia účinnosti tejto zmluvy do 31.12.2021.
4.2 Pred uplynutím času, na ktorý bola uzatvorená zmluva zaniká:
4.2.1 Písomnou dohodou zmluvných strán a to dňom, ktorý bol dohodnutý ako deň 
zániku zmluvy.
4.2.2 Výpoveďou ktorejkoľvek zo zmluvných strán aj bez uvedenia dôvodu, pričom výpovedná lehota je jeden mesiac a začína plynúť od prvého dňa kalendárneho mesiaca nasledujúceho po doručení výpovede a skončí sa uplynutím posledného dňa príslušného kalendárneho mesiaca.

4.2.3 Odstúpením od zmluvy pri podstatnom porušení zmluvných podmienok. 


Za podstatné porušenie zmluvných podmienok zo strany dodávateľa sa na 

účely tejto zmluvy považuje nedodržiavanie termínov, rozsahu a kvality prác 

dohodnutých v zmysle článku II. a článku V. tejto zmluvy.



Za podstatné porušenie zmluvných podmienok zo strany objednávateľa sa na 

účely tejto zmluvy považuje opakované omeškanie s úhradou faktúry.


Článok  V. 
PRÁVA A POVINNOSTI ZMLUVNÝCH STRÁN
5.1 Práce špecifikované v jednotlivých štvrťrokoch uvedených v prílohe č.1 budú vykonávané na základe písomných objednávok objednávateľa.

5.2 Objednávateľ sa zaväzuje, že po celú dobu vykonávania činností zodpovedá za to, že ich reálny priebeh nebude narušovaný neoprávnenými zásahmi tretích osôb.

5.3 Objednávateľ je oprávnený prostredníctvom svojich pracovníkov uvedených v tejto zmluve,   kedykoľvek sa zoznámiť s priebehom plnenia predmetu diela a vykonávať priebežnú kontrolu  plnenia.

5.4 Dodávateľ zaručuje, že vykonané činnosti budú mať vlastnosti, ktoré sú v súlade s platnými STN, vyhláškami, súvisiacimi predpismi a technickými predpismi výrobcu a že práce budú vykonávané s odbornou starostlivosťou a len odborne spôsobilou osobou s príslušnou kvalifikáciou.
5.5 Objednávateľ bude prostredníctvom poverených pracovníkov odsúhlasovať skutočne vykonané  práce. Poverenými pracovníkmi sú osoby menovite uvedené v článku VIII. tejto zmluvy.
5.6 Zmluvné strany sa dohodli, že v záujme plynulého vykonávania činností a prác sa budú pravidelne 1x štvrťročne informovať o ich vykonávaní.
5.7 Rozsah vykonaných činností a prác bude vždy odsúhlasený po ich ukončení príslušným vedúcim prevádzok alebo ním písomne poverenou osobou. Po tomto odsúhlasení vystaví dodávateľ faktúru.
5.8 Iné práce a dodávky potrebné k účelu odstránenia zistených závad uvedených v revíznych správach budú vykonané len na základe objednávky objednávateľa. 
5.9 Dodávateľ poskytuje za servis, prehliadky a revízie na vyhradených technických zariadeniach záruku po dobu 12 mesiacov od ich vykonania. 
Článok  VI. 
PLATOBNÉ  PODMIENKY
6.1 Objednávateľ neposkytuje preddavok na predmet plnenia.

6.2 Za vykonané činnosti bude dodávateľ objednávateľovi vystavovať faktúry po  splnení podmienky uvedenej v článku V. bod 5.7 tejto zmluvy.
6.3 Objednávateľ sa zaväzuje uhradiť dodávateľovi dodávateľ faktúru do 30 dní odo dňa jej doručenia objednávateľovi.
6.4 Faktúra musí obsahovať všetky náležitosti podľa § 74 ods. 1 zák. č.222/2004 Z.z. o dani z pridanej hodnoty v znení neskorších predpisov. Neoddeliteľnou súčasťou faktúry je aj odsúhlasený rozsah vykonaných činností a prác podľa článku V.  bod 5.7 tejto zmluvy.
6.5 V prípade, že faktúra bude obsahovať nesprávne údaje, resp. neúplné náležitosti je objednávateľ oprávnený ju vrátiť na adresu dodávateľa k prepracovaniu a k úprave. U takto opravenej, resp. upravenej faktúry bude nová 30-dňová lehota splatnosti, ktorá začína plynúť odo dňa jej doručenia objednávateľovi.
Článok VII.
ZODPOVEDNOSŤ  ZA  ŠKODU A OMEŠKANIE, SANKCIE
7.1 Dodávateľ sa zaväzuje uhradiť škodu vzniknutú objednávateľovi v súvislosti s výkonom činnosti  dodávateľa podľa tejto zmluvy, ktorá nezodpovedá platným STN, vyhláškam a súvisiacim predpisom.
7.2 Pre prípadnú spôsobenú škodu platia v plnom rozsahu príslušné právne ustanovenia Občianského a Obchodného zákonníka o zodpovednosti za spôsobené škody.
7.3 Zmluvné strany sa dohodli na úroku z omeškania vo výške  0,05% z fakturovanej čiastky  v prípade omeškania objednávateľa s platením faktúry, a to za každý deň omeškania.
7.4 Zmluvné strany sa dohodli na zmluvnej pokute za omeškanie dodávateľa s dodržaním termínu dohodnutého v súlade s článkom V. bod 5.1 tejto zmluvy vo výške 0,05% z ceny prác za každý deň omeškania.

Článok  VIII. 
OSOBITNÉ  USTANOVENIA

8.1 Za objednávateľa je oprávnený jednať vo veciach plnenia zmluvy:  Ing. Igor Šebo, 

č. t. 037/6408 040, 0907/670 367, mail: isebo@ukf.sk
8.2 Za dodávateľa je oprávnený jednať vo veciach plnenia zmluvy: ..........................................
Článok  IX. 
ZÁVEREČNÉ  USTANOVENIE

9.1 Táto zmluva je vyhotovená v štyroch originálnych exemplároch, z ktorých každá strana obdrží 2 exempláre.

9.2 Zmluvu možno meniť a dopĺňať len jej písomnými dodatkami podpísanými oprávnenými zástupcami oboch zmluvných strán.
9.3 Zmluva nadobúda platnosť dňom jej podpisu oboch zmluvných strán a účinnosť v zmysle § 47a ods. 1 zákona č. 40/1964 Zb. (Občiansky zákonník) v znení neskorších predpisov nadobúda dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.

9.4 Zmluvné strany vyhlasujú, že si túto zmluvu pred jej  podpisom pozorne prečítali, porozumeli jej  a na znak súhlasu ju potvrdili svojim podpisom.

9.5 Prílohy č.1 a č.2 podľa textu tejto zmluvy sú neoddeliteľnou súčasťou tejto zmluvy.

V Nitre dňa :






       V.......................... dňa :  
Objednávateľ:                                                                             Dodávateľ :

.........................................................
.................................................
prof. RNDr. Libor Vozár, CSc.
             rektor UKF v Nitre

